ΑΙΤΙΟΛΟΓΙΚΗ ΕΚΘΕΣΗ

1. ΠΛΑΙΣΙΟ ΤΗΣ ΠΡΟΤΑΣΗΣ

Στόχος της παρούσας πρότασης είναι η θέσπιση, σύμφωνα με το άρθρο 322 παράγραφος 2 της Συνθήκης για τη λειτουργία της Ευρωπαϊκής Ένωσης (εφεξής «ΣΛΕΕ»), των αναγκαίων διατάξεων για τον καθορισμό των μεθόδων και της διαδικασίας απόδοσης στην Επιτροπή από τα κράτη μέλη του ιδίου πόρου που βασίζεται στον φόρο επί των χρηματοπιστωτικών συναλλαγών (εφεξής «ΦΧΣ»), όπως αναφέρεται στο άρθρο 2 παράγραφος 1 στοιχείο β) της απόφασης […/…] του Συμβουλίου για το σύστημα ίδιων πόρων της Ευρωπαϊκής Ένωσης (εφεξής «απόφαση ΑΙΠ 2014»)[1].

Οι πρακτικές αυτές ρυθμίσεις εφαρμόζουν το σύστημα που ορίζεται στην απόφαση ΑΙΠ 2014 σχετικά με τον καθορισμό του ιδίου πόρου που βασίζεται στον ΦΧΣ, τις λογιστικές ρυθμίσεις, τη χρονική στιγμή της απόδοσής τους, την καταβολή τόκων υπερημερίας, τη φύλαξη των δικαιολογητικών και τη διοικητική συνεργασία. Επιπροσθέτως, οι ρυθμίσεις αυτές συμπληρώνουν τα εκτελεστικά μέτρα που ορίζονται βάσει του άρθρου 311 παράγραφος 4 της ΣΛΕΕ σχετικά με τον έλεγχο και την εποπτεία, καθώς και τις συμπληρωματικές απαιτήσεις υποβολής πληροφοριακών στοιχείων [2].

Η πρόταση της Επιτροπής βασίζεται στην προηγούμενη εμπειρία για τη διαχείριση ιδίων πόρων. Συνδυάζει τις βέλτιστες πτυχές δύο εκ των υφιστάμενων συστημάτων: του συστήματος για τους παραδοσιακούς ιδίους πόρους και το υφιστάμενο σύστημα για τον ίδιο πόρο που βασίζεται στον ΦΠΑ. Προς αποφυγή αδικαιολόγητων περιορισμών στις νομοθετικές ρυθμίσεις που πρέπει να θεσπίσουν τα κράτη μέλη για την εφαρμογή ενός φόρου επί των χρηματοπιστωτικών συναλλαγών, προτείνεται να μην προκύπτει δικαίωμα στον ίδιο πόρο έως ότου ένα κράτος μέλος έχει πράγματι εισπράξει τα έσοδα. Εντούτοις, προκειμένου να διευκολυνθεί η ταχύτερη και αποτελεσματικότερη είσπραξη του ιδίου πόρου, προτείνεται η απόδοση των εσόδων μέσω ενός συστήματος μηνιαίων δηλώσεων που θα προβλέπουν μια σαφή ημερομηνία κατά την οποία πρέπει να αποδίδονται τα ποσά των ίδιων πόρων.

Το περιεχόμενο της πρότασης συνοψίζεται ακολούθως. Στην επόμενη ενότητα γίνεται αναφορά στον κανονισμό (ΕΚ, Ευρατόμ) 1150/2000 του Συμβουλίου[3]. Η Επιτροπή ενέκρινε μια πρόταση για αναδιατύπωση του κανονισμού αυτού στις 29 Ιουνίου 2011[4].

2. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

2.1 Εισαγωγή

Η παρούσα πρόταση συνιστά μέρος μιας δέσμης, η οποία επίσης περιλαμβάνει μια πρόταση κανονισμού του Συμβουλίου σχετικά με τις ρυθμίσεις για την απόδοση του νέου ιδίου πόρου ΦΠΑ στον προϋπολογισμό της ΕΕ[5] καθώς και μια αναδιατύπωση του υφιστάμενου κανονισμού του Συμβουλίου για την απόδοση των παραδοσιακών ιδίων πόρων και του ίδιου πόρου που βασίζεται στο ΑΕΕ[6].

Η Επιτροπή θα εξετάσει τη δυνατότητα ενοποίησης των διατάξεων για τον καθορισμό και την απόδοση όλων των ίδιων πόρων της Ένωσης σε έναν ενιαίο κανονισμό σύμφωνα με μια συνολική συμφωνία επί της δέσμης των ιδίων πόρων.

2.2 Κεφάλαιο Ι «Γενικές διατάξεις»

- Άρθρο 1 της πρότασης, «Αντικείμενο»: Στο άρθρο αυτό προσδιορίζεται ότι οι προτεινόμενες ρυθμίσεις εφαρμόζονται στο νέο ίδιο πόρο όπως ορίζεται στο άρθρο 2 παράγραφος 1 σημείο β) της απόφασης […/...].

- Άρθρο 2 της πρότασης, «Καθορισμός του ιδίου πόρου που βασίζεται στον ΦΧΣ»: Καθορίζει το χρονικό σημείο κατά το οποίο προκύπτει η απαίτηση της Ένωσης επί του ιδίου πόρου που βασίζεται στον ΦΧΣ.

2.3 Κεφάλαιο II «Απόδοση του ιδίου πόρου ΦΧΣ»

- Άρθρο 3 της πρότασης, «Λογιστικές ρυθμίσεις»: Οι ρυθμίσεις που χρησιμοποιούνται ήδη για τους υφιστάμενους ίδιους πόρους βάσει του άρθρου 9 του κανονισμού 1150/2000 προτείνονται επίσης για τον ίδιο πόρο που βασίζεται στον ΦΧΣ.

- Άρθρο 4 της πρότασης, «Καταχώρηση στα λογιστικά βιβλία, γνωστοποίηση και χρονοδιάγραμμα απόδοσης»: Παρόμοιες διατάξεις με τις ισχύουσες βάσει του άρθρου 6 του κανονισμού 1150/2000 προτείνονται για τον ίδιο πόρο που βασίζεται στον ΦΧΣ, δηλαδή τη νωρίτερη δυνατή καταληκτική ημερομηνία και η χρήση μηνιαίου αντιγράφου των λογαριασμών. Η Επιτροπή θα επεξεργαστεί λεπτομερείς κανόνες για τα μηνιαία αντίγραφα λογαριασμών μέσω εκτελεστικών πράξεων που εγκρίθηκαν σύμφωνα με τη διαδικασία της συμβουλευτικής επιτροπής. Προτείνεται η απόδοση των ίδιων πόρων βάσει ΦΧΣ και των μηνιαίων αντιγράφων λογαριασμών που συνδέονται με αυτούς έως την πρώτη εργάσιμη ημέρα του δεύτερου μήνα που έπεται του μήνα κατά τον οποίο βεβαιώθηκαν οι απαιτήσεις της Ένωσης από τα κράτη μέλη. Δεδομένου ότι τα ποσά που αποδίδονται δύνανται να κυμαίνονται σημαντικά από μήνα σε μήνα, προτείνεται επίσης να αποστέλλουν τα κράτη μέλη εκτιμήσεις των ποσών που πρόκειται να καταχωριστούν στους λογαριασμούς.

- Άρθρο 5 της πρότασης, «Τόκοι υπερημερίας επί καθυστερημένης απόδοσης»: Προτείνεται ότι τυχόν καθυστερήσεις στην απόδοση ίδιων πόρων βάσει ΦΧΣ θα υπόκεινται σε καθεστώς τόκων ισοδύναμο με αυτό που εφαρμόζεται επί του παρόντος βάσει του άρθρου 11 του κανονισμού 1150/2000.

- Το άρθρο 6 της πρότασης, «Λογιστικές διορθώσεις» προτείνει ότι το ίδιο χρονικό όριο με αυτό που χρησιμοποιείται για τους άλλους ίδιους πόρους βάσει του άρθρου 7 του κανονισμού 1150/2000 ισχύει επίσης για τον ΦΧΣ.

2.4 Κεφάλαιο IΙΙ «Διοικητικές ρυθμίσεις»

- Τα άρθρα 7 και 8 της πρότασης, «Φύλαξη των δικαιολογητικών εγγράφων» και «Διοικητική συνεργασία» προτείνουν ότι οι υποχρεώσεις που ισχύουν επί του παρόντος για τα κράτη μέλη σχετικά με τους άλλους ίδιους πόρους βάσει των άρθρων 3 και 4 αντίστοιχα του κανονισμού 1150/2000 πρέπει να ισχύουν ομοίως για τον ίδιο πόρο που βασίζεται στον ΦΧΣ.

2.5 Κεφάλαιο ΙV «Τελικές διατάξεις»

- Άρθρο 9 της πρότασης «Επιτροπολογία»: Προβλέπει τη διαχείριση του ιδίου πόρου που βασίζεται στον ΦΧΣ από τη συμβουλευτική επιτροπή ιδίων πόρων (ΣΕΙΠ) η οποία λειτουργεί επί του παρόντος δυνάμει του άρθρου 20 του κανονισμού 1150/2000 και σύμφωνα με τον κανονισμό (ΕΕ) αριθ. 182/2011.

2011/0334 (CNS)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

σχετικά με τις μεθόδους και τις διαδικασίες για την απόδοση του ιδίου πόρου που βασίζεται στον φόρο επί των χρηματοπιστωτικών συναλλαγών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 322 παράγραφος 2, σε συνδυασμό με τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,

Έχοντας υπόψη την πρόταση της Ευρωπαϊκής Επιτροπής,

Έχοντας υπόψη τη γνώμη του Ευρωπαϊκού Κοινοβουλίου[7],

Έχοντας υπόψη τη γνώμη του Ελεγκτικού Συνεδρίου[8],

Εκτιμώντας τα ακόλουθα:

1. Ο ίδιος πόρος της Ένωσης που βασίζεται στον φόρο επί των χρηματοπιστωτικών συναλλαγών (ΦΧΣ) όπως αναφέρεται στο άρθρο 2 παράγραφος 1 σημείο β) της απόφασης [.../...] του Συμβουλίου για το σύστημα ίδιων πόρων της Ευρωπαϊκής Ένωσης[9] (εφεξής, «ίδιος πόρος που βασίζεται στον ΦΧΣ») πρέπει να αποδίδεται στην Ένωση κατά τις βέλτιστες δυνατές συνθήκες και σύμφωνα με κανόνες που ορίζονται για τα κράτη μέλη σχετικά με την απόδοση των πόρων αυτών στην Επιτροπή.

2. Ο καθορισμός του ιδίου πόρου που βασίζεται στον ΦΧΣ πρέπει να συνδέεται με την είσπραξη από ένα κράτος μέλος της καταβολής του ΦΧΣ χάριν της διοικητικής και λογιστικής απλότητας και ασφάλειας. Επιπλέον, η προσέγγιση θα παρείχε σαφή και άμεση σύνδεση μεταξύ των εσόδων από τον ίδιο πόρο ΦΧΣ και τους ίδιους πόρους της Ένωσης.

3. Ο ίδιος πόρος που βασίζεται στον ΦΧΣ πρέπει να αποδίδεται υπό μορφή εγγραφής των οφειλόμενων ποσών εις πίστωση λογαριασμού που ανοίγεται για το σκοπό αυτό βάσει του κανονισμού [ΕΚ, Ευρατόμ] αριθ. 1150/2000 του Συμβουλίου της 22ας Μαΐου 2000 για την εφαρμογή της απόφασης 94/728/ΕΚ, Ευρατόμ για το σύστημα των ίδιων πόρων των Κοινοτήτων[10]. Τα κράτη μέλη πρέπει να καταβάλλουν τόκους υπερημερίας σε περίπτωση καθυστέρησης εγγραφής του ιδίου πόρου που βασίζεται στον ΦΧΣ στους λογαριασμούς. Σύμφωνα με την αρχή της χρηστής δημοσιονομικής διαχείρισης, πρέπει να δίδεται προσοχή ώστε το κόστος ανάκτησης των οφειλόμενων τόκων να μην υπερβαίνει το ποσό των πληρωτέων τόκων.

4. Τα κράτη μέλη υποχρεούνται να θέτουν στη διάθεση της Επιτροπής και, ενδεχομένως, να της αποστέλλουν τα έγγραφα και τις πληροφορίες που κρίνονται αναγκαία για την άσκηση των αρμοδιοτήτων που της έχουν ανατεθεί, όσον αφορά τους ιδίους πόρους της Ένωσης. Ειδικότερα, τα κράτη μέλη πρέπει να παραδίδουν στην Επιτροπή μηνιαίες καταστάσεις των βεβαιωμένων απαιτήσεων.

5. Οι εθνικές αρχές που είναι επιφορτισμένες με την είσπραξη των ιδίων πόρων πρέπει να θέτουν οποτεδήποτε τα δικαιολογητικά είσπραξης στη διάθεση της Επιτροπής.

6. Είναι αναγκαίο να διασφαλίζεται η στενή συνεργασία μεταξύ των κρατών μελών και της Επιτροπής προκειμένου να διευκολύνεται η ορθή εφαρμογή των δημοσιονομικών κανόνων σχετικά με τους ίδιους πόρους.

7. Προκειμένου να διασφαλίζονται ενιαίοι όροι για την εφαρμογή του παρόντος κανονισμού, πρέπει να εκχωρούνται εκτελεστικές αρμοδιότητες στην Επιτροπή. Οι αρμοδιότητες αυτές πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή[11].

8. Η διαδικασία της συμβουλευτικής επιτροπής πρέπει να χρησιμοποιείται για την έγκριση εκτελεστικών πράξεων με σκοπό τη θέσπιση λεπτομερών κανόνων για τις μηνιαίες καταστάσεις των λογαριασμών για τους ίδιους πόρους βάσει ΦΧΣ, δεδομένης της τεχνικής φύσης των μέτρων αυτών.

9. Ο κανονισμός αυτός πρέπει να εφαρμοστεί την ίδια ημέρα με την απόφαση […/…],

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Κεφάλαιο I

Γε νικές ΔΙΑΤΑΞΕΙΣ

Άρθρο 1

Αντικείμενο

Ο παρών κανονισμός ορίζει κανόνες για την απόδοση στην Επιτροπή του ιδίου πόρου της Ένωσης που βασίζεται σε μερίδιο του φόρου επί των χρηματοπιστωτικών συναλλαγών (ΦΧΣ) όπως αναφέρεται στο άρθρο 2 παράγραφος 1 σημείο β) της απόφασης […./….] (εφεξής, «ίδιος πόρος που βασίζεται στον ΦΧΣ»).

Άρθρο 2

Βεβαίωση του ιδίου πόρου που βασίζεται στον ΦΧΣ

1. Για το σκοπό της εφαρμογής του παρόντος κανονισμού, η απαίτηση της Ένωσης επί του ιδίου πόρου που βασίζεται στον ΦΧΣ όπως αναφέρεται στο άρθρο 2 παράγραφος 1 στοιχείο β) τη απόφασης […/…] βεβαιώνεται όταν το κράτος μέλος με δικαίωμα είσπραξης του ΦΧΣ σε μια δεδομένη συναλλαγή έχει λάβει οιαδήποτε πληρωμή του φόρου για τη συναλλαγή αυτή, σύμφωνα με την οδηγία […/…] του Συμβουλίου[12] συμπεριλαμβανομένων των εισπράξεων μέσω προκαταβολής ή πληρωμής του υπολοίπου.

2. Όταν μια φορολογητέα πράξη βάσει της έννοιας της οδηγίας […/…] έχει πραγματοποιηθεί όμως έχει καταβληθεί μόνο ένα μέρος του οφειλόμενου φόρου, το ενδιαφερόμενο κράτος μέλος διασφαλίζει ότι το οφειλόμενο ως ίδιος πόρος ποσό αποδίδεται στην Επιτροπή πριν περιέλθουν στο κράτος μέλος τα έσοδα που προκύπτουν από τον ΦΧΣ ς.

Κεφάλαιο II

Απόδοση ΤΟΥ ΙΔΙΟΥ ΠΟΡΟΥ ΠΟΥ ΒΑΣΙΖΕΤΑΙ ΣΤΟΝ φχσ

Άρθρο 3

Λογιστικές ρυθμίσεις

1. Κάθε κράτος μέλος πιστώνει τον ίδιο πόρο που βασίζεται στον ΦΧΣ στον λογαριασμό που έχει ανοιχθεί στο όνομα της Επιτροπής σύμφωνα με το άρθρο 9 του κανονισμού (ΕΚ, Ευρατόμ) 1150/2000 του Συμβουλίου στο δημόσιο ταμείο ή το όργανο που έχει ορίσει.

2. Τα κράτη μέλη ή οι οργανισμοί που έχουν οριστεί από αυτά διαβιβάζουν στην Επιτροπή διά της ηλεκτρονικής οδού τα ακόλουθα:

α) το αργότερο τη δεύτερη εργάσιμη ημέρα από την πίστωση του λογαριασμού της Επιτροπής, αντίγραφο λογαριασμού με τις εγγραφές του ιδίου πόρου που βασίζεται στον ΦΧΣ.

β) όταν το αναφερόμενο στο σημείο α) αντίγραφο λογαριασμού δεν διατίθεται κατά την εργάσιμη ημέρα που πιστώθηκε στο λογαριασμό της Επιτροπής, αναγγελία πίστωσης λογαριασμού από την οποία να προκύπτει η εγγραφή των ιδίων πόρων βάσει ΦΧΣ.

3. Τα εγγεγραμμένα ποσά καταχωρούνται λογιστικώς σε ευρώ σύμφωνα με τον κανονισμό (EΚ, Ευρατόμ) αριθ. 1605/2002[13] του Συμβουλίου.

4. Ανακεφαλαιωτικός λογαριασμός του ιδίου πόρου που βασίζεται στον ΦΧΣ τηρείται στο Δημόσιο Ταμείο κάθε κράτους μέλους ή στον οργανισμό που ορίζεται από αυτό το κράτος μέλος.

5. Για τις ανάγκες της παρακολούθησης του ιδίου πόρου που βασίζεται στον ΦΧΣ, ο λογαριασμός κλείνει το νωρίτερο στις 13.00 της τελευταίας εργάσιμης ημέρας του μήνα της βεβαίωσης αυτών των ίδιων πόρων.

Άρθρο 4

Καταχώρηση στα λογιστικά βιβλία, γνωστοποίηση και χρονοδιάγραμμα απόδοσης

1. Τα ποσά που υπολογίζονται σύμφωνα με το άρθρο 2 καταχωρίζονται στα λογιστικά βιβλία, όπως ορίζεται στο άρθρο 3 παράγραφος 1 την πρώτη εργάσιμη ημέρα του δεύτερου μήνα που έπεται του μήνα για τον οποίο πραγματοποιήθηκε ο υπολογισμός.

2. Τουλάχιστον δέκα εργάσιμες ημέρες πριν την ημερομηνία που ορίζεται στην παράγραφο 1, κάθε κράτος μέλος αποστέλλει στην Επιτροπή μηνιαίο αντίγραφο των λογαριασμών για τους ίδιους πόρους βάσει ΦΧΣ.

3. Καταχώρηση στον ανακεφαλαιωτικό λογαριασμό όπως ορίζεται στο άρθρο 3 παράγραφος 4 πραγματοποιείται το αργότερο την πρώτη εργάσιμη ημέρα του δεύτερου μήνα που έπεται του μήνα κατά τον οποίο βεβαιώθηκε το ποσό δυνάμει του άρθρου 2.

4. Η Επιτροπή εγκρίνει εκτελεστικές πράξεις που καθορίζουν λεπτομερείς κανόνες για τα μηνιαία αντίγραφα λογαριασμών όπως αναφέρεται στην παράγραφο 2 του παρόντος άρθρου. Οι εκτελεστικές αυτές πράξεις εγκρίνονται σύμφωνα με τη συμβουλευτική διαδικασία που προβλέπεται στο άρθρο 9 παράγραφος 2.

Άρθρο 5

Τόκοι υπερημερίας επί καθυστερημένης απόδοσης

1. Κάθε καθυστέρηση στις εγγραφές του λογαριασμού που αναφέρεται στο άρθρο 3 παράγραφος 1 δημιουργεί για το συγκεκριμένο κράτος μέλος την υποχρέωση καταβολής τόκων υπερημερίας.

Ωστόσο, η ανάκτηση ποσών τόκων κάτω των 500 ευρώ δεν απαιτείται.

2. Οι τόκοι εισπράττονται βάσει των επιτοκίων και των όρων που καθορίζονται στο άρθρο 11 παράγραφος 2 και 3 του κανονισμού (EΚ, Ευρατόμ) αριθ. 1150/2000.

3. Για την καταβολή των τόκων που αναφέρονται στην παράγραφο 1, το άρθρο 3 παράγραφοι 2 και 3 εφαρμόζεται τηρουμένων των αναλογιών.

Άρθρο 6

Λογιστικές διορθώσεις

Μετά τη 31η Δεκεμβρίου του τρίτου έτους που ακολουθεί ένα δεδομένο οικονομικό έτος, το άθροισμα των μηνιαίων αντιγράφων λογαριασμών που γνωστοποιούνται από τα κράτη μέλη δεν δύνανται πλέον να διορθωθούν σύμφωνα με το άρθρο 4 παράγραφος 5 για το δεδομένο οικονομικό έτος, εκτός από τα σημεία που κοινοποιούνται πριν από τη λήξη της προθεσμίας αυτής, είτε από την Επιτροπή είτε από το σχετικό κράτος μέλος.

Κεφάλαιο III

Διοικητικές ρυθμισεισ

Άρθρο 7

Φύλαξη των δικαιολογητικών

Τα κράτη μέλη λαμβάνουν όλα τα κατάλληλα μέτρα ώστε τα δικαιολογητικά που αφορούν την απόδοση του ιδίου πόρου που βασίζεται στον ΦΧΣ να φυλάσσονται επί τρία τουλάχιστον ημερολογιακά έτη από το τέλος του έτους το οποίο αφορούν.

Εάν ο έλεγχος, ο οποίος διενεργείται δυνάμει του άρθρου 5 του κανονισμού (ΕΕ) […/…] όσον αφορά τα δικαιολογητικά που αναφέρονται στην πρώτη παράγραφο, αποκαλύψει την ανάγκη διόρθωσης, τα εν λόγω έγγραφα φυλάσσονται και πέραν της προθεσμίας που προβλέπεται στο πρώτο εδάφιο επί όσο χρονικό διάστημα απαιτείται ώστε να πραγματοποιηθεί η διόρθωση και ο έλεγχός της.

Σε περίπτωση κατά την οποία διαφορά μεταξύ κράτους μέλους και της Επιτροπής σχετικά με την υποχρέωση απόδοσης συγκεκριμένου ποσού ιδίων πόρων βάσει ΦΧΣ διευθετηθεί με αμοιβαία συμφωνία ή με απόφαση του Δικαστηρίου της Ευρωπαϊκής Ένωσης, το κράτος μέλος διαβιβάζει στην Επιτροπή τα αναγκαία δικαιολογητικά για τη δημοσιονομική παρακολούθηση εντός δύο μηνών από την εν λόγω διευθέτηση.

Άρθρο 8

Διοικητική συνεργασία

1. Κάθε κράτος μέλος κοινοποιεί στην Επιτροπή τις ακόλουθες πληροφορίες:

α) τις επωνυμίες των υπηρεσιών ή οργανισμών που είναι υπεύθυνοι για τη βεβαίωση, την είσπραξη, την απόδοση και τον έλεγχο του ιδίου πόρου που βασίζεται στον ΦΧΣ, καθώς και τις βασικές διατάξεις που αφορούν το ρόλο και τη λειτουργία αυτών·

(β) τις γενικές διατάξεις που ορίζονται από νομοθετικές, κανονιστικές ή διοικητικές πράξεις και αυτές που σχετίζονται με τις λογιστικές διαδικασίες που αφορούν την είσπραξη του ΦΧΣ, την απόδοση του ιδίου πόρου που προκύπτει στην Επιτροπή και τις διατάξεις σχετικά με τον έλεγχο του ιδίου αυτού πόρου από την Επιτροπή,

(γ) τον ακριβή τίτλο όλων των διοικητικών και λογιστικών καταστάσεων όπου εγγράφεται ο ίδιος πόρος που βασίζεται στον ΦΧΣ, ιδίως των καταστάσεων που χρησιμοποιούνται για την τήρηση των λογαριασμών που προβλέπονται στο άρθρο 4.

Η Επιτροπή ενημερώνεται αμέσως για κάθε επερχόμενη μεταβολή των πληροφοριών αυτών.

2. Η Επιτροπή ανακοινώνει στα λοιπά κράτη μέλη, κατόπιν αίτησής τους, τις πληροφορίες που αναφέρονται στην παράγραφο 1.

Κεφάλαιο IV

Τελικές διατάξεις

Άρθρο 9

Επιτροπολογία

10. Η Επιτροπή επικουρείται από τη συμβουλευτική επιτροπή ιδίων πόρων που θεσπίζεται με τον κανονισμό (ΕΕ) αριθ. […/…]. Πρόκειται για μια επιτροπή κατά την έννοια του κανονισμού (ΕΕ) αριθ. 182/2011.

11. Στις περιπτώσεις που γίνεται μνεία της παρούσας παραγράφου, εφαρμόζεται το άρθρο 4 του κανονισμού (ΕΕ) αριθ. 182/2011.

Άρθρο 10

Θέση σε εφαρμογή

Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης .

Εφαρμόζεται από την 1η Ιανουαρίου 2014.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΥΠΟΒΟΛΗΣ ΠΡΟΤΑΣΕΩΝ

1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

1.1. Ονομασία της πρότασης/πρωτοβουλίας

1.2. Σχετικός(-οί) τομέας(-είς) πολιτικής που αφορά(-ούν) τη δομή ΔΒΔ/ΠΒΔ

1.3. Χαρακτήρας της πρότασης/πρωτοβουλίας

1.4. Στόχος(οι)

1.5. Αιτιολόγηση της πρότασης/πρωτοβουλίας

1.6. Διάρκεια και δημοσιονομικός αντίκτυπος της δράσης

1.7. Προβλεπόμενος(-οι) τρόπος(-οι) διαχείρισης

2. ΜΕΤΡΑ ΔΙΑΧΕΙΡΙΣΗΣ

2.1. Διατάξεις στον τομέα της παρακολούθησης και της υποβολής εκθέσεων

2.2. Σύστημα διαχείρισης και ελέγχου

2.3. Μέτρα πρόληψης περιπτώσεων απάτης και παρατυπίας

3. ΕΚΤΙΜΩΜΕΝΟΣ ΔΗΜΟΣΙΟΝΟΜΙΚΟΣ ΑΝΤΙΚΤΥΠΟΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

3.1. Τομέας(-είς) του πολυετούς δημοσιονομικού πλαισίου και γραμμή(-ές) δαπανών του προϋπολογισμού που επηρεάζονται

3.2. Εκτιμώμενη επίπτωση στις δαπάνες

3.2.1. Συνοπτική παρουσίαση του εκτιμώμενου αντικτύπου στις δαπάνες

3.2.2. Εκτιμώμενη επίπτωση στις επιχειρησιακές πιστώσεις

3.2.3. Εκτιμώμενη επίπτωση στις πιστώσεις διοικητικής φύσεως

3.2.4. Συμβατότητα με το ισχύον πολυετές δημοσιονομικό πλαίσιο

3.2.5. Συμμετοχή τρίτων μερών στη χρηματοδότηση

3.3. Εκτιμώμενη επίπτωση στα έσοδα

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΥΠΟΒΟΛΗΣ ΠΡΟΤΑΣΕΩΝ

1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

1.1. Ονομασία της πρότασης/πρωτοβουλίας

Πρόταση κανονισμού του Συμβουλίου για τις μεθόδους και τη διαδικασία απόδοσης του ιδίου πόρου που βασίζεται στον φόρο επί των χρηματοπιστωτικών συναλλαγών (ΦΧΣ).

1.2. 1.5. Σχετικός(-οί) τομέας(-είς) πολιτικής που αφορά(-ούν) τη δομή ΔΒΔ/ΠΒΔ [14]

Έσοδα του προϋπολογισμού της ΕΕ (Τίτλος 1, Ίδιοι πόροι).

1.3. Χαρακτήρας της πρότασης/πρωτοβουλίας

( Η πρόταση/πρωτοβουλία αφορά νέα δράση

( Η πρόταση/πρωτοβουλία αφορά νέα δράση μετά από πιλοτικό έργο/προπαρασκευαστική δράση[15]

( Η πρόταση/πρωτοβουλία αφορά επέκταση υπάρχουσας δράσης

( Η πρόταση/πρωτοβουλία αφορά δράση προσανατολισμένη προς νέα δράση

1.4. Στόχοι

1.4.1. Ο(Οι) πολυετής(-είς) στρατηγικός(-οί) στόχος(-οι) της Επιτροπής που αφορά η πρόταση/πρωτοβουλία

Η πρόταση συμπληρώνει και βελτιώνει προτάσεις που υπέβαλε η Επιτροπή στις 29 Ιουνίου 2011 σχετικά με το σύστημα ίδιων πόρων της ΕΕ [βλ. COM(2011)510, 511 και 512].

1.4.2. Ειδικός(-οί) στόχος(-οι) και σχετική(-ές) δραστηριότητα(-ες) ΔΒΔ/ΠΒΔ

Ειδικός στόχος αριθ .

Σχετικές δραστηριότητες ΔΒΔ/ΠΒΔ

Τίτλος 1 – ίδιοι πόροι

1.4.3. Αναμενόμενο(-α) αποτέλεσμα(-τα) και αντίκτυπος

Να προσδιοριστούν τα αποτελέσματα που αναμένεται να έχει η πρόταση/πρωτοβουλία όσον αφορά τους στοχοθετημένους(-ες) δικαιούχους/ομάδες.

Η φορολογία επί των χρηματοπιστωτικών συναλλαγών (ΦΧΣ) θα μπορούσε να συμβάλει σε μια νέα ροή εσόδων, η οποία θα μπορούσε να μειώσει τις υφιστάμενες συνεισφορές των κρατών μελών, να επιτρέψει στις εθνικές κυβερνήσεις μεγαλύτερους χειρισμούς και να συμβάλει στις ευρύτερες προσπάθειες δημοσιονομικής εξυγίανσης. Αν και ορισμένες μορφές φορολογίας επί των χρηματοπιστωτικών συναλλαγών υπάρχουν ήδη σε έναν περιορισμένο αριθμό κρατών μελών, η ανάλυση έχει καταστήσει επίσης σαφές ότι η δράση σε επίπεδο ΕΕ θα μπορούσε να αποδειχθεί περισσότερο αποτελεσματική και περισσότερο αποδοτική σε σχέση με τη μη συντονισμένη δράση από κράτη μέλη δεδομένου του επιπέδου διασυνοριακής δραστηριότητας και της υψηλής κινητικότητας των φορολογικών βάσεων. Επιπροσθέτως, θα μπορούσε να συμβάλει στον περιορισμό του υφιστάμενου κατακερματισμού της εσωτερικής αγοράς. Η πρωτοβουλία της ΕΕ θα αποτελέσει ένα περαιτέρω βήμα προς την εφαρμογή ενός ΦΧΣ σε παγκόσμιο επίπεδο.

1.4.4. Δείκτες αποτελεσμάτων και αντικτύπου

Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας.

Η πρόταση αυτή πρέπει να παρέχει το πλαίσιο για μια έγκαιρη και ορθή απόδοση των του ιδίου πόρου που βασίζεται στον ΦΧΣ στον προϋπολογισμό της ΕΕ.

1.5. Αιτιολόγηση της πρότασης/πρωτοβουλίας

1.5.1. Βραχυπρόθεσμη ή μακροπρόθεσμη κάλυψη αναγκών

Οι κανόνες για την απόδοση του ΦΧΣ στον προϋπολογισμό της ΕΕ πρέπει να συμφωνηθούν έγκαιρα προκειμένου να διασφαλιστεί η έγκαιρη υλοποίηση των νέων ίδιων πόρων.

1.5.2. Προστιθέμενη αξία της παρέμβασης της ΕΕ

Πρβλ. 1.4.3 ανωτέρω.

1.5.3. Διδάγματα από παρόμοιες εμπειρίες στο παρελθόν

δ.π.

1.5.4. Συμβατότητα και ενδεχόμενη συνέργεια με άλλα σχετικά μέσα

Η πρόταση αυτή αποτελεί μέρος μιας δέσμης προτάσεων που περιλαμβάνουν επίσης μια τροποποιημένη πρόταση κανονισμού του Συμβουλίου σχετικά με το σύστημα ίδιων πόρων της Ευρωπαϊκής Ένωσης, μια τροποποιημένη πρόταση κανονισμού του Συμβουλίου για τη θέσπιση εκτελεστικών μέτρων για το σύστημα ίδιων πόρων της Ευρωπαϊκής Ένωσης και την προτεινόμενη οδηγία για ένα φόρο επί των χρηματοπιστωτικών συναλλαγών στην ΕΕ. Από κοινού, οι προτάσεις αυτές διασαφηνίζουν τη βέλτιστη διάδραση μεταξύ της οδηγίας ΦΧΣ και των διατάξεων περί ίδιων πόρων.

1.6. Διάρκεια και δημοσιονομικός αντίκτυπος της δράσης

( Πρόταση/πρωτοβουλία περιορισμένης διάρκειας

- ( Ισχύουσα πρόταση/πρωτοβουλία από την [ΗΗ/ΜΜ]ΕΕΕΕ μέχρι την [ΗΗ/ΜΜ]ΕΕΕΕ

- ( Δημοσιονομικός αντίκτυπος από το ΕΕΕΕ μέχρι το ΕΕΕΕ

( Πρόταση/πρωτοβουλία απεριόριστης διάρκειας

- Εφαρμογή με περίοδο έναρξης από 1/1/2013 μέχρι 31/12/2013,

- και στη συνέχεια λειτουργία με κανονικό ρυθμό από 1/1/2014.

1.7. Προβλεπόμενος(-οι) τρόπος(-οι) διαχείρισης [16]

( Κεντρική άμεση διαχείριση από την Επιτροπή

( Κεντρική έμμεση διαχείριση με ανάθεση καθηκόντων εκτέλεσης σε:

- ( εκτελεστικούς οργανισμούς

- ( οργανισμούς που δημιουργούνται από τις Κοινότητες[17]

- ( εθνικούς δημόσιους οργανισμούς/οργανισμούς με αποστολή δημόσιας υπηρεσίας

- ( πρόσωπα επιφορτισμένα με την εκτέλεση συγκεκριμένων δράσεων δυνάμει του τίτλου V της Συνθήκης για την Ευρωπαϊκή Ένωση, όπως προσδιορίζονται στην αντίστοιχη βασική πράξη κατά την έννοια του άρθρου 49 του δημοσιονομικού κανονισμού.

( Επιμερισμένη διαχείριση με τα κράτη μέλη

( Αποκεντρωμένη διαχείριση με τρίτες χώρες

( Από κοινού διαχείριση με διεθνείς οργανισμούς ( να προσδιοριστεί )

Αν αναφέρονται περισσότεροι τρόποι διαχείρισης, παρακαλείσθε να τους διευκρινίσετε στο τμήμα «Παρατηρήσεις».

Σχόλια

2. ΜΕΤΡΑ ΔΙΑΧΕΙΡΙΣΗΣ

2.1. Διατάξεις στον τομέα της παρακολούθησης και της υποβολής εκθέσεων

Να προσδιοριστούν η συχνότητα και οι όροι των διατάξεων αυτών.

Οι διατάξεις για την παρακολούθηση και την αναφορά σχετικά με την απόδοση του ιδίου πόρου που βασίζεται στον ΦΧΣ υπάρχουν στα κεφάλαια III και IV του προτεινόμενου κανονισμού του Συμβουλίου.

2.2. Σύστημα διαχείρισης και ελέγχου

2.2.1. Κίνδυνος(-οι) που έχει(-ουν) επισημανθεί

Οι κύριοι πιθανοί κίνδυνοι είναι μεταξύ άλλων: η λανθασμένη βεβαίωση του ιδίου πόρου που βασίζεται στον ΦΧΣ, η λανθασμένη εγγραφή στους λογαριασμούς, η καθυστερημένη απόδοση του πόρου και τα λογιστικά σφάλματα.

2.2.2. Προβλεπόμενο(-α) μέσο(-α) ελέγχου

Οι κίνδυνοι αυτοί αντιμετωπίζονται συστηματικά στην πρόταση, η οποία περιλαμβάνει επίσης συγκεκριμένες διατάξεις σχετικά με τη διοικητική συνεργασία και την επιτροπολογία.

2.3. Μέτρα πρόληψης περιπτώσεων απάτης και παρατυπίας

Να προσδιοριστούν τα ισχύοντα ή τα προβλεπόμενα μέτρα πρόληψης και προστασίας.

Εκτός των διατάξεων που αναφέρονται στο σημείο 2.2.2., πρέπει να σημειωθεί ότι οι διατάξεις για τον έλεγχο και την επιθεώρηση περιλαμβάνονται στη συνοδευτική τροποποιημένη πρόταση κανονισμού του Συμβουλίου σχετικά με τη θέσπιση εκτελεστικών μέτρων για το σύστημα ίδιων πόρων της Ευρωπαϊκής Ένωσης.

3. ΕΚΤΙΜΩΜΕΝΟΣ ΔΗΜΟΣΙΟΝΟΜΙΚΟΣ ΑΝΤΙΚΤΥΠΟΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

3.1. Τομέας(-είς) του πολυετούς δημοσιονομικού πλαισίου και γραμμή(-ές) δαπανών του προϋπολογισμού που επηρεάζονται

Δεν προβλέπεται.

3.2. Εκτιμώμενη επίπτωση στις δαπάνες

3.2.1. Συνοπτική παρουσίαση του εκτιμώμενου αντικτύπου στις δαπάνες

Τομέας του πολυετούς δημοσιονομικού πλαισίου | 5 | «Διοικητικές δαπάνες» |

Τιμές 2011, εκατομμύρια ευρώ

2013 | 2014 | 2015 | 2016 | 2017 και έπειτα |

( Ανθρώπινοι πόροι | 0,508 | 2,144 | 2,144 | 2,144 | 2,144 |

( Άλλες διοικητικές δαπάνες | 0,072 | 0,197 | 0,197 | 0,287 | 0,212 |

ΣΥΝΟΛΟ ΓΔ ΠΡΟΫΠΟΛΟΓΙΣΜΟΥ | Πιστώσεις | 0,580 | 2,341 | 2,341 | 2,431 | 2,356 |

ΣΥΝΟΛΟ πιστώσεων του ΤΟΜΕΑ 5 | Σύνολο αναλήψεων υποχρεώσεων = Σύνολο πληρωμών | 0,580 | 2,341 | 2,341 | 2,431 | 2,356 |

ΣΥΝΟΛΟ πιστώσεων των ΤΟΜΕΩΝ 1 έως 5 του πολυετούς δημοσιονομικού πλαισίου | Αναλήψεις υποχρεώσεων | 0,580 | 2,341 | 2,341 | 2,431 | 2,356 |

Πληρωμές | 0,580 | 2,341 | 2,341 | 2,431 | 2,356 |

3.2.2. Εκτιμώμενη επίπτωση στις επιχειρησιακές πιστώσεις

- ( Η πρόταση/πρωτοβουλία δεν απαιτεί τη χρησιμοποίηση νέων επιχειρησιακών πιστώσεων

- ( Η πρόταση/πρωτοβουλία απαιτεί τη χρησιμοποίηση επιχειρησιακών πιστώσεων.

3.2.3. Εκτιμώμενη επίπτωση στις πιστώσεις διοικητικής φύσεως

3.2.3.1. Σύνοψη

- ( Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα

- ( Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κάτωθι:

Τιμές 2011, εκατομμύρια ευρώ,

2013 | 2014 | 2015 | 2016 | 2017 και έπειτα |

ΤΟΜΕΑΣ 5 του πολυετούς δημοσιονομικού πλαισίου |

Ανθρώπινοι πόροι | 0,508 | 2,144 | 2,144 | 2,144 | 2,144 |

Άλλες διοικητικές δαπάνες | 0,072 | 0,197 | 0,197 | 0,287 | 0,212 |

Υποσύνολο του ΤΟΜΕΑ 5 του πολυετούς δημοσιονομικού πλαισίου | 0,580 | 2.341 | 2,341 | 2,431 | 2,356 |

Εκτός του ΤΟΜΕΑ 5[18] του πολυετούς δημοσιονομικού πλαισίου |

Ανθρώπινοι πόροι |

Άλλες δαπάνες διοικητικού χαρακτήρα |

Υποσύνολο εκτός του ΤΟΜΕΑ 5 του πολυετούς δημοσιονομικού πλαισίου |

ΣΥΝΟΛΟ | 0,580 | 2,341 | 2,341 | 2,431 | 2,356 |

3.2.3.2. Εκτιμώμενες απαιτήσεις σε ανθρώπινους πόρους

- ( Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων

- ( Η πρόταση/πρωτοβουλία απαιτεί τη χρησιμοποίηση ανθρωπίνων πόρων, όπως εξηγείται κάτωθι:

Η εκτίμηση εκφράζεται σε πλήρη ποσά (ή το πολύ με ένα δεκαδικό ψηφίο)

2013 | 2014 | 2015 | 2016 | 2017 και έπειτα |

( Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων) |

27 01 01 01 (Έδρα και γραφεία αντιπροσωπείας της Επιτροπής ) | 4 | 13 | 13 | 13 | 13 |

XX 01 01 02 (Αντιπροσωπείες) |

XX 01 05 01 (Έμμεση έρευνα) |

10 01 05 01 (Άμεση έρευνα) |

( Εξωτερικό προσωπικό (σε μονάδα ισοδυνάμου πλήρους απασχόλησης: FTE)[19] |

27 01 02 01 (ΣΥ, ΠΠ, ΑΕΕ από το «συνολικό κονδύλιο» ) | 0 | 7 | 7 | 7 | 7 |

XX 01 02 02 (CA, INT, JED, LA και SNE στις αντιπροσωπείες) |

XX 01 04 yy [20] | - στην έδρα [21] |

- στις αντιπροσωπείες |

XX 01 05 02 (CA, INT, SNE - Έμμεση έρευνα) |

10 01 05 02 (CA, INT, SNE - Άμεση έρευνα) |

Άλλη γραμμή του προϋπολογισμού (να προσδιοριστεί) |

ΣΥΝΟΛΟ |

Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί για τη διαχείριση της δράσης ή/και που έχει ανακατανεμηθεί στο πλαίσιο της ίδιας της ΓΔ και θα συμπληρωθούν, ενδεχομένως, από όλα τα συμπληρωματικά κονδύλια που μπορεί να διατεθούν στην αρμόδια για τη διαχείριση της δράσης ΓΔ στο πλαίσιο της ετήσιας διαδικασίας χορήγησης και με βάση τους δημοσιονομικούς περιορισμούς.

Περιγραφή των προς εκτέλεση καθηκόντων:

Μόνιμοι υπάλληλοι, έκτακτοι υπάλληλοι και εξωτερικό προσωπικό | Η νέα μονάδα του ιδίου πόρου που βασίζεται στον ΦΧΣ θα ήλεγχε την ορθή βεβαίωση, τη λογιστική καταχώρηση, την ανάκτηση και την ορθή και έγκαιρη απόδοση από τα κράτη μέλη του ιδίου πόρου που βασίζεται στον ΦΧΣ («ΙΠ ΦΧΣ») τον οποίο εισπράττουν για τη χρηματοδότηση του προϋπολογισμού της ΕΕ. Τα κύρια καθήκοντα που πρέπει να διεξαχθούν είναι τα ακόλουθα: 1) Επιθεωρήσεις - έλεγχος δράσης των κρατών μελών στον τομέα του ΙΠ ΦΧΣ μέσω των επιτόπιων επιθεωρήσεων που διεξάγονται βάσει ενός ετήσιου προγράμματος με βάση τον κίνδυνο. Κατά κανόνα, θα μπορούσαν να πραγματοποιούνται επισκέψεις δύο φορές το χρόνο στα 5 κράτη μέλη με τις μεγαλύτερες εισπράξεις και μία φορά στα άλλα κράτη μέλη. Εντούτοις, οι επισκέψεις στα μικρότερα κράτη μέλη θα μπορούσαν να πραγματοποιούνται κάθε δύο χρόνια. Όλες οι εκθέσεις επιθεώρησης και οι απαντήσεις των κρατών μελών σε αυτές προς συζήτηση με τα κράτη μέλη στη συμβουλευτική επιτροπή ΙΠ ΦΧΣ για τους ίδιους πόρους, οργανώνονται δύο φορές το χρόνο. Όλα τα μεμονωμένα πορίσματα των επιθεωρήσεων δύνανται να απαιτούν οικονομική ή νομική/διοικητική παρακολούθηση που θα μπορούσε να ολοκληρωθεί μόνο όταν το εν λόγω κράτος μέλος έχει λάβει τις αναγκαίες διορθωτικές δράσεις. Αν δεν ισχύει αυτό, θα πρέπει να ξεκινήσει μια διαδικασία επί παραβάσει. 2) Παρακολούθηση ελέγχων ΕΣ Επίσης, το Ελεγκτικό Συνέδριο των Ευρωπαϊκών Κοινοτήτων θα μπορούσε να διεξάγει σχετικούς ελέγχους ΙΠ ΦΧΣ (δήλωση αξιοπιστίας ή ειδική) στα κράτη μέλη. Εκτός της παρακολούθησης των δικών της πορισμάτων της επιθεώρησης, η μονάδα θα μπορούσε να είναι υπεύθυνη για την παρακολούθηση όλων των πορισμάτων των ελέγχων του ΕΣ για τα εν λόγω κράτη μέλη. 3) Παρακολούθηση ανάκτησης και παρακολούθηση μεμονωμένων περιπτώσεων Η μονάδα θα μπορούσε να παρακολουθεί τη δράση ανάκτησης ΙΠ ΦΧΣ των κρατών μελών σε συγκεκριμένες περιπτώσεις που έχουν σημαντικό χρηματοπιστωτικό αντίκτυπο (π.χ. σε σχέση με μεγάλης κλίμακας έρευνες που διεξάγονται από την OLAF). Για τη συνολική παρακολούθηση της ανάκτησης σε περιπτώσεις απάτης και παρατυπιών, η μονάδα θα έπρεπε να διαχειριστεί ειδικές βάσεις δεδομένων (νέες ή βάσει των υφιστάμενων συστημάτων, όπως το OWNRES) όπου τα κράτη μέλη θα μπορούσαν να αποστείλουν εκθέσεις για όλες τις υποθέσεις άνω των €10.000. Ακόμη, όλες οι ειδικές περιπτώσεις όπου το διοικητικό σφάλμα ενός κράτους μέλους θα μπορούσε να προκαλέσει απώλεια ΙΠ ΦΧΣ θα απαιτούσε δράση παρακολούθησης. 4) Διαχείριση εκθέσεων διαγραφής των κρατών μελών Για όλες τις περιπτώσεις μη ανακτήσιμων ποσών ΙΠ ΦΧΣ που υπερβαίνουν ένα συγκεκριμένο όριο, τα κράτη μέλη θα μπορούσαν να υποχρεωθούν να αποστέλλουν μια έκθεση ερμηνείας των λόγων μη ανάκτησης και απόδοσης των ποσών αυτών στην Επιτροπή. Η μονάδα θα μπορούσε να εξετάσει, σε συνεργασία με τη Νομική Υπηρεσία, τη ΓΔ TAXUD και την OLAF, τις περιπτώσεις που το εν λόγω κράτος μέλος έχει δράσει επιμελώς και έχει απαλλαχθεί από την υποχρέωση απόδοσης του ποσού. Όλες οι περιπτώσεις όπου ένα κράτος μέλος θα μπορούσε να θεωρηθεί υπεύθυνο για την απώλεια ΙΠ ΦΧΣ θα απαιτούσαν δράση παρακολούθησης από τη μονάδα. 5) Παρακολούθηση προετοιμασίας και παροχή βοήθειας στις υποψήφιες χώρες Η μονάδα θα μπορούσε να παρακολουθεί τις υποψήφιες χώρες στον τομέα του ΙΠ ΦΧΣ, π.χ. πραγματοποιώντας επισκέψεις παρακολούθησης και αναλύοντας τις απαιτήσεις τους στα ερωτηματολόγια και τις ασκήσεις προσομοίωσης. Ακόμη, θα μπορούσε να τους παρασχεθεί ένα πρόγραμμα βοήθειας πριν την ένταξη, συμπεριλαμβανομένων σεμιναρίων και εργαστηρίων όπου θα εξηγούνται λεπτομερώς οι υποχρεώσεις τους στον τομέα των ΙΠ ΦΧΣ. |

3.2.4. Συμβατότητα με το ισχύον πολυετές δημοσιονομικό πλαίσιο

- ( Η πρόταση/πρωτοβουλία είναι συμβατή με το ισχύον πολυετές δημοσιονομικό πλαίσιο.

- ( Η πρόταση/πρωτοβουλία απαιτεί αναπρογραμματισμό του σχετικού τομέα του πολυετούς δημοσιονομικού πλαισίου.

Η πρόταση αυτή σχετίζεται στενά με τις προτάσεις για το επόμενο πολυετές δημοσιονομικό πλαίσιο το οποίο εγκρίθηκε από την Επιτροπή στις 29 Ιουνίου 2011. Η πρόταση αυτή έχει ως στόχο τη διασφάλιση κατάλληλων μέσων για τη χρηματοδότηση για τον προϋπολογισμό της ΕΕ από την 1/1/2014, δηλαδή, την έναρξη του επόμενου δημοσιονομικού πλαισίου.

- ( Η πρόταση/πρωτοβουλία απαιτεί εφαρμογή του μέσου ευελιξίας ή αναθεώρηση του πολυετούς δημοσιονομικού πλαισίου.

3.2.5. Συμμετοχή τρίτων μερών στη χρηματοδότηση

- ( Η πρόταση/πρωτοβουλία δεν προβλέπει συγχρηματοδότηση από τρίτα μέρη

- ( Η πρόταση/πρωτοβουλία προβλέπει τη συγχρηματοδότηση που εκτιμάται παρακάτω.

3.3. Εκτιμώμενη επίπτωση στα έσοδα

- ( Η πρόταση/πρωτοβουλία δεν έχει κανένα δημοσιονομικό αντίκτυπο στα έσοδα.

- ( Η πρόταση/πρωτοβουλία έχει τον δημοσιονομικό αντίκτυπο που περιγράφεται κατωτέρω:

( στους ιδίους πόρους

( στα διάφορα έσοδα

Εκατομμύρια ευρώ, τρέχουσες τιμές

Γραμμή εσόδων του προϋπολογισμού: | Διαθέσιμες πιστώσεις για το τρέχον δημοσιονομικό έτος | Αντίκτυπος της πρότασης /πρωτοβουλίας[22] |

| | 2014 |2015 |2016 |2017 |2018 |2019 |2020 | |Νέα (στον Τίτλο 1) | | 43.692 |45335 |46801 |48414… |50175 |52108… |54226… | |Να προσδιοριστεί η μέθοδος υπολογισμού των επιπτώσεων στα έσοδα.

Το παράρτημα της Έκθεσης για τη λειτουργία του συστήματος ίδιων πόρων [SEC(2011)876, μέρος II, σ. 25-26] και η αξιολόγηση επιπτώσεων της πρότασης οδηγίας του Συμβουλίου για ένα κοινό σύστημα φόρου επί των χρηματοπιστωτικών συναλλαγών και τροποποιητική οδηγία 2008/7/ΕΚ παρέχουν ποσοτικές εκτιμήσεις και ερμηνείες των χρησιμοποιούμενων υποθέσεων.

Χρησιμοποιούμενος τύπος

Οι εκτιμήσεις βασίζονται σε έναν τύπο που αναπτύχθηκε αρχικά από το Γαλλικό Υπουργείο Οικονομικών το 2000 και χρησιμοποιήθηκε πιο πρόσφατα από τους Jetin και Denys (2005) και McCulloch και Pacillo (2011). Σύμφωνα με τον τύπο, τα φορολογικά έσοδα R μπορούν να υπολογιστούν ως εξής:

[pic],

όπου τ είναι το ποσοστό του φόρου, V ο ετήσιος όγκος συναλλαγών και το E ερμηνεύεται ως ανακατανομή και φοροδιαφυγή. Η μεταβλητή c περιγράφει το κόστος συναλλαγών σε ποσοστό και τον όγκο συναλλαγών και το ε είναι η ελαστικότητα του φόρου που περιγράφει το αποτέλεσμα της αύξησης του φόρου στον όγκο συναλλαγών, π.χ. της φορολογικής βάσης. Ο τελευταίος όρος στις παρενθέσεις περιγράφει την αντίδραση των αγορών λόγω της αύξησης μόνο του κόστους συναλλαγών. Η ανακατανομή και η φοροδιαφυγή περιλαμβάνονται απευθείας στο E στον τύπο αυτό.

Πηγές πληροφόρησης:

Τα δεδομένα για τις συναλλαγές νομισμάτων (απόδοση σε άμεσες συναλλαγές με συνάλλαγμα, πράξεις ανταλλαγής νομισμάτων και αγορές ανταλλαγής) προέρχονται από την Τράπεζα Διεθνών Διακανονισμών (ΤΔΔ).

Τα δεδομένα για τους υπολογισμούς ισοτιμιών βασίζονται σε στοιχεία που διατίθενται από την Ομοσπονδία ευρωπαϊκών χρηματιστηρίων (FESE). Τα δεδομένα περιέχουν πληροφορίες για τις διαπραγματεύσεις μετοχών σε ρυθμιζόμενες ανταλλαγές. Δεν υπάρχουν δεδομένα σχετικά με τα έσοδα από τις ιδιωτικές συναλλαγές, όπως συστήματα συναλλαγών σε ορισμένες μεγάλες τράπεζες (όπου η Sigma X της Goldman Sachs) και σε ιδιωτικές διαθέσεις μετοχών.

Για τα παράγωγα, τα έσοδα ως προς τις τεκμαρτές τιμές και τα τεκμαρτά οφειλόμενα ποσά που αναφέρονται από την ΤΔΔ είναι διαμεσολαβητικά για τη μέτρηση της δραστηριότητας της αγοράς σε εξωχρηματιστηριακές αγορές παραγώγων.

Ποσοτικές εκτιμήσεις

Οι χρησιμοποιούμενες υποθέσεις ποικίλλουν για τα διάφορα τμήματα της αγοράς. Οι ακόλουθες παρεπόμενες εκτιμήσεις παρέχονται συνεπώς ενδεικτικά, χρησιμοποιώντας σχετικά συντηρητικές υποθέσεις για τα δεδομένα του 2010.

Το ποσό που παρουσιάζεται αντιστοιχεί στις ακόλουθες τρεις κατηγορίες:

i) Φόρο συναλλαγής τίτλων (ΦΣΤ) που εισπράχθηκε για όλα τα ομόλογα και τις συναλλαγές μετοχών και εκτελέστηκε σε ρυθμιζόμενες αγορές με ποσοστό 0,1 %.

ii) Επιβολή ενός ποσοστού 0,01 % για τα παράγωγα χρηματοπιστωτικά μέσα διαπραγματεύσιμα σε χρηματιστήριο, ιδίως τις ενιαίες προθεσμιακές συναλλαγές μετοχών, τα δικαιώματα αγοράς με βάση δείκτη μετοχών, τις προθεσμιακές συναλλαγές με βάση δείκτη μετοχών, επιλογές ομολόγων και τις προθεσμιακές συναλλαγές ομολόγων.

iii) Το ίδιο ποσοστό εφαρμόστηκε στα εξωχρηματιστηριακά παράγωγα επιτοκίων, συμπεριλαμβανομένων των προθεσμιακών συμφωνιών επιτοκίων, ανταλλαγών και δικαιωμάτων.

Οι συγκεκριμένες εκτιμήσεις για το κόστος συναλλαγών και η φοροδιαφυγή υπάρχουν στην αξιολόγηση επιπτώσεων που συνοδεύει την πρόταση οδηγίας για τον φόρο επί των χρηματοπιστωτικών συναλλαγών [SEC(2011)1102 και 1103].

Θεωρείται ότι παρακρατείται μερίδιο δύο τρίτων για τον προϋπολογισμό της ΕΕ.

Αρχής γενομένης από τις εκτιμήσεις για το 2010, τα ποσά αυξάνονται χρησιμοποιώντας ονομαστικές εκτιμήσεις ανάπτυξης του ΑΕΕ.

[1] ΕΕ L […], […], σ. […].

[2] Τροποποιημένη πρόταση κανονισμού του Συμβουλίου για τη θέσπιση εκτελεστικών μέτρων για το σύστημα ίδιων πόρων της Ευρωπαϊκής Ένωσης, COM(2011)740 της 9.11.2011.

[3] ΕΕ L 130 της 31.05.2000, σ. 1.

[4] COM (2011) 512 της 29ης Ιουνίου 2011.

[5] Τροποποιημένη πρόταση κανονισμού του Συμβουλίου για τις μεθόδους και τη διαδικασία απόδοσης των ιδίων πόρων βάσει του φόρου προστιθέμενης αξίας, COM(2011)737 της 9.11.2011.

[6] Τροποποιημένη πρόταση κανονισμού του Συμβουλίου για τις μεθόδους και τη διαδικασία απόδοσης των παραδοσιακών ιδίων πόρων και του ιδίου πόρου που βασίζεται στο ΑΕΕ και για τα μέτρα αντιμετώπισης των ταμειακών αναγκών, COM(2011)742 της 9.11.2011.

[7] ΕΕ C , , σ. .

[8] ΕΕ C […], […], σ. […].

[9] ΕΕ L […], […], σ. […].

[10] ΕΕ L 130 της 31.05.2000, σ. 1.

[11] ΕΕ L 55 της 28.02.2011, σ. 13.

[12] ΕΕ L […], […], σ. […].

[13] ΕΕ L 248 της 16.09.2002, σ. 1.

[14] ΔΒΔ: Διαχείριση βάσει δραστηριοτήτων – ΠΒΔ: Προϋπολογισμός βάσει δραστηριοτήτων.

[15] Όπως αναφέρεται στο άρθρο 49 παράγραφος 6 στοιχείο α) ή β) του δημοσιονομικού κανονισμού.

[16] Λεπτομερή στοιχεία για τους τρόπους διαχείρισης και τις παραπομπές στον δημοσιονομικό κανονισμό διατίθενται στον ιστότοπο BudgWeb: http://www.cc.cec/budg/man/budgmanag/budgmanag_en.html

[17] Όπως αναφέρεται στο άρθρο 185 του δημοσιονομικού κανονισμού.

[18] Τεχνική ή/και διοικητική βοήθεια και δαπάνες στήριξης της εφαρμογής ενωσιακών προγραμμάτων ή/και δράσεων (πρώην γραμμές «BA»), έμμεση έρευνα, άμεση έρευνα.

[19] CA = Συμβασιούχος υπάλληλος, INT = Προσωρινό προσωπικό (« Intérimaire »), JED= « Jeune Expert en Délégation » (Νεαρός εμπειρογνώμονας σε αντιπροσωπεία), LA = Τοπικός υπάλληλος, SNE = Αποσπασμένος εθνικός εμπειρογνώμονας.

[20] Κάτω από το ανώτατο όριο εξωτερικού προσωπικού βάσει επιχειρησιακών πιστώσεων (πρώην γραμμές «BA»).

[21] Κυρίως για τα διαρθρωτικά ταμεία, το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και το Ευρωπαϊκό Ταμείο Αλιείας (ΕΤΑ).

[22] Όσον αφορά τους παραδοσιακούς ιδίους πόρους (δασμοί, εισφορές ζάχαρης) τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25% για έξοδα είσπραξης.